BG ECB-PUBLIC  
 
 
СТАНОВИЩЕ  НА ЕВРОПЕЙСКАТА  ЦЕНТРАЛНА  БАНКА  
от 24 юни  2014 година   
относно  небанкови  финансови  институции , предоставящи  кредити  на потребители  
(CON/2014/45) 
 
Въведение  и правно  основание  
На 22 май 2014 г. Европейската  централна  банка  (ЕЦБ ) получи  искане  от Българската  народна  
банка  (БНБ) за становище  относно  проект  на закон  за небанковите  финансови  институции , 
предоставящи  кредити  на потребители  (наричан  по-долу  „законопроектът “). 
ЕЦБ  е компетентна  да даде  становище  на основание  член  127, параграф  4 и член  282, параграф  5 
от Договора  за функционирането  на Европейския  съюз  и член  2, параграф  1, трето  и шесто  тире  от 
Решение  98/415/ЕО на Съвета1, тъй като законопроектът  съдържа  разпоредби , които  се отнасят  до 
БНБ и до правилата , приложими  за финансовите  институции , доколкото  те съществено  влияят  
върху  стабилността  на финансовите  институции  и пазарите . Управителният  съвет  прие  
настоящото  становище  съгласно  изречение  първо  на член  17.5 от Процедурния  правилник  на 
Европейската  централна  банка . 
 1.  Цел на законопроекта  
1.1 Законопроектът
 цели  да уреди  условията  и реда  за лицензирането , надзора  и дейността  на 
небанковите  финансови  институции , предоставящи  кредити  на потребители . Той също  така 
цели  подобряването  на тяхната  прозрачност  и стабилност , както  и осигуряването  на доверие  
по отношение  на дейността  им и защита  правата  и интересите  на потребителите . 
1.2 Освен  това със законопроекта  се цели  и постигането  на по-ясно  разграничение  между  
правомощията  на БНБ във връзка  с надзора  над банките  и правомощията  на Комисията  за 
финансов  надзор  (КФН ) във връзка  с надзора  над други  институции  във финансовия  сектор , 
включително  тези, които  предоставят  кредити  на потребители . 
 2. Общи  забележки   
2.1 ЕЦБ  приветства  законопроекта  с 
оглед  на целите  му, посочени  в параграфи  1.1 и 1.2 по-горе.  
2.2 ЕЦБ  отбелязва , че понастоящем  небанковите  финансови  институции , предоставящи  кредити  
на потребители , подлежат  на регистрация  в БНБ. След  приемането  на законопроекта  тези 
                                                 
1  Решение  98/415/E О на Съвета  от 29 юни 1998 г. за консултирането  на националните  власти  с Европейската  
централна  банка  по отношение  на проектите  за законодателни  разпоредби  (OВ L 189, 3.7.1998 г., стр. 42). 
ECB-PUBLIC  
2 институции  ще бъдат  лицензирани  от КФН  и КФН  ще упражнява  надзор  над тях. Не се 
променят  обаче  съществуващите  разпоредби  относно  небанковите  финансови  институции , 
предоставящи  кредити  на юридически  лица , които  ще продължат  да подлежат  на 
регистрация  в БНБ.  
2.3 ЕЦБ  разбира , че новата  правна  рамка  за лицензирането  и надзора  от КФН  на небанковите  
финансови  институции , предоставящи  кредити  на потребители , няма  да доведе  до 
прехвърляне  на активи  или на съществуващи  правни  задължения  от БНБ на КФН . ЕЦБ  освен  
това разбира , че КФН  ще използва  собствените  си ресурси  и процедури  за лицензирането  и 
надзора  над небанковите  финансови  институции , предоставящи  кредити  на потребители . 
 Настоящото  становище  
ще бъде  публикувано  на уебсайта  на ЕЦБ .  
 
 Съставено  във Франкфурт  на Майн  на 24 юни 2014  година . 
 
[подпис ] 
 
Председател  на ЕЦБ  
Mario DRAGHI